Natten til onsdag kørte to mænd i starten af 20’erne galt i Vesthimmerlands Kommune.

Opdateret klokken 10.15 med udtalelse fra en pårørende På Gislumvej syd for Aars kørte to mænd i galt i løbet af natten. Det drejer sig om en 22-årig, som var føreren, mens passageren er 23 år – begge mænd. Nordjyllands Politi modtog anmeldelsen klokken 00.55. -	Han er kørt ad Gislumvej mod syd og kørt af vejen i kurven på vejen og endt i et træ eller buskads, fortæller vagtchef Jesper Sørensen. Undersøgt for spiritus Føreren, som er fra Vesthimmerland, blev kørt til hospitalet i Aalborg i kritisk tilstand og er indlagt i kunstig koma. Passageren, der er fra Nørresundby, er sluppet billigere og har kun været til tjek på hospitalet og har ikke nogen alvorlige skader. De pårørende til den 22-årige er underrettet og befinder sig på sygehuset. Nordjyllands Politi har haft en bilinspektør ude på Gislumvej. -	Vi har mistanke om, at der kan være spiritus involveret, så der er udtaget blodprøve, siger Jesper Sørensen. Faren til den 22-årige har siden kontaktet TV2 Nord og skriver, at sønnen fortsat er i meget kritisk tilstand og i koma. - Det er et epilepsianfald, der er årsagen. Det har Aalborg Sygehus udtalt ud fra scanninger, skriver han til TV2 Nord. Faren skriver yderligere, at de har modtaget blodprøverne, og de viser hverken spor af spiritus eller unormale ting.